के करीब 60 स्कूलों में मिड-डे मील नहीं बनने से रसोई के चूल्हे ठंडे पड़ गए हैं। तेल, घी, मसाले और रसोई गैस तक खत्म हो चुकी है। दाल, सब्जी भी खरीदने के लिए रुपये नहीं हैं। जहां दोपहर का भोजन बन भी रहा है वहां राशन खत्म होने की कगार पर है। ऐसे हालात में बच्चों की उपस्थिति पर भी संकट के बादल मंडरा रहे हैं। सितंबर के बाद से मिड-डे मील के लिए खातों में रुपये नहीं भेजे गए। ग्राम प्रधान और प्रधानाध्यापक बीएसए कार्यालय में प्रार्थना पत्र देकर थक चुके हैं। जिले में कक्षा 8 तक के पंजीकृत दो लाख में से रोजाना औसतन 1.25 लाख बच्चे मिड-डे मील खाते हैं। इसके लिए राशन मिड-डे मील समिति के खाते में भेजी जाने वाली धनराशि से खरीदा जाता है। हर तीन महीने में कन्वर्जन लागत की धनराशि खाते में पहुंच जाती है। लेकिन फिलहाल ऐसा नहीं हो रहा है। ऐसे में बुझ गए मिड-डे मील रसोई के चूल्हे